als_Latn dik_Latn sag_Latn
Emocionet kanë nisur prej kohësh në kampin e kuq dhe bashkë me to edhe përgatitjet për një ndeshje të madhe, si në fushë ashtu edhe në tribuna. Derbi ndaj Tiranës është një përballje, e cila ka vlerë më shumë se një tripikësh për Partizanin dhe tifozët e tij dhe askush në klub nuk mund ta quajë thjesht ndeshjen e radhës. Në këtë ndeshje, humbja, madje edhe barazimi janë të ndaluara. Ultrasit ia kanë bërë me dije një gjë të tillë, drejtuesve, stafit dhe lojtarëve. Krenaria e tyre është thyer për shkak të humbjes në derbin e fazës së dytë. Më shumë se rezultati, tifozët e kuq i “vrau” loja e dobët e skuadrës së tyre, çka nuk justifikoi në asnjë moment interesin dhe sakrificat që ata kishin bërë në shkallët e stadiumit. Momentet pas ndeshjes, ishin tensionuese dhe akuzat për tolerim u bënë publike nga tifozët. Lika u dorëhoq, por kjo u cilësua nga ultrasit, thjesht si një lëvizje e momentit për të qetësuar situatën. Ndeshjet pasardhëse treguan edhe njëherë tjetër interesin e tifozëve, por këtë herë ata deklaruan se ishin vetëm për fanelë. Sa i përket ndeshjeve, thirrja “Ju falët derbin” ishte e zakonshme. Tashmë që kanë kaluar 6 javë nga ai moment, mund të thuhet se ai derbi është harruar. Mund të jetë edhe kështu. Por një tjetër derbi është në prag dhe pak orë ndajnë nga luajtja e tij. Partizani është me një tjetër “fytyrë” në këtë përballje, me një trajner të ri në stol, i cili ka 6 javë pa humbje dhe skuadra mban vendin e 3-të. Takime, sugjerime, organizime, fushata etj. Të gjitha në funksion të një dite, të një ndeshjeje, asaj ndaj rivalit të përjetshëm, Tiranës. Por kjo ndeshje vlen më shumë, kjo ndeshje ka brenda krenarinë dhe qytetin. Tifozët e kanë thënë fjalën e tyre dhe kjo është finalja e vërtetë, të cilën ftubollistët e kuq duhet ta fitojnë me çdo kusht duke vënë shpirtin në fushë. Tripikëshi sot është i shumëfishtë, në objektiva, në vazhdimësi, por më shumë për tribunat. Humbja kushton shumë.
1 Comment
-
Ec aty fort.
als_Latn fra_Latn unk grn_Latn